**HOTĂRÂREA nr. 174/14.10.2021**

**privind completarea Anexei nr. 2 la H.C.J.S.U. nr. 157/02.10.2021**

Având în vedere:

- prevederile Legii nr. 55/2020 privind unele măsuri pentru prevenirea și combaterea efectelor pandemiei de COVID-19, cu modificările și completările ulterioare;

- prevederile Legii nr. 136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, cu modificările și completările ulterioare;

- prevederile H.G. nr. 1090/07.10.2021 privind prelungirea stării de alertă pe teritoriul României începând cu data de 10 octombrie 2021, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19;

- prevederile art 2-3 și art. 6 din Ordinul comun nr. 5338**/** 1082/01.10.2021 al ministrului educației și ministrului sănătății interimar pentru aprobarea măsurilor de organizare a activității în cadrul unităților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-CoV-2, cu modificările și completările ulterioare;

- adresa nr. 12.467/14.10.2021 a Inspectoratului Școlar Județean Dâmbovița, înregistrată la Instituţia Prefectului-judeţul Dâmboviţa sub nr. 10.280/14.10.2021;

- adresa nr. 23.584/14.10.2021 a Direcției de Sănătate Publică Dâmbovița, înregistrată la Instituţia Prefectului-judeţul Dâmboviţa sub nr. 10.281/14.10.2021.

În considerarea aprobării tacite a proiectului de hotărâre nr. 174 comunicat spre analiză şi dezbatere Comitetului Judeţean pentru Situaţii de Urgenţă la data de 14 octombrie 2021.

 În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004,

 **Comitetul Județean pentru Situaţii de Urgenţă Dâmbovița, adoptă prezenta**

**HOTĂRÂRE**

**Art. 1.** Până la data de **27.10.2021**, se aprobă ca **Grădinița cu program normal Bălteni, Conțești** să funcționeze în scenariul 2 (desfășurarea cursurilor în sistem online).

**Art. 2.** Până la data de **28.10.2021**, se aprobăca **Grădinița cu program prelungit Ghergani, Răcari** să funcționeze în scenariul 2 (desfășurarea cursurilor în sistem online).

**Art. 3**. Anexa nr. 2 dinH.C.J.S.U. nr. 157/02.10.2021 se completează, potrivit dispoziţiilor art. 1-2 din prezenta hotărâre.

**Art. 4.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, precum şi primarului **orașului** **Răcari**, respectiv primarului **comunei** **Conțești,** în calitate de preşedinți ai Comitetelor Locale pentru Situaţii de Urgenţă.

**PREŞEDINTELE C.J.S.U. DÂMBOVIŢA**

**PREFECT,**

**dr. ing. AURELIAN POPA**